**Тэма: працяжнік паміж дзейнікам і выказнікам, якія выражаны назоўнікамі**

**Мэты:**

* азнаямленне вучняў з пастаноўкай працяжніка паміж дзейнікам і выказнікам,выражанымі назоўнікамі ў назоўным склоне;
* развіццё маўлення вучняў, пашырэнне іх слоўнікавага запасу;
* выхаванне любові і павагі да Радзімы

**Тып урока:** камбінаваны

**Абсталяванне:** ілюстрацыі славутых месц г.Мінска, эпіграф, карткі з заданнямі, руска-беларускі слоўнік (у кожнага на парце), малюнкі вучняў (пейзаж).

**Ход урока.**

**І. Арганізацыйны момант.**

1. Адзначыць адсутных.
2. Псіхалагічна настроіць вучняў на ўрок.

**ІІ. Праверка д/з.**

1. Карткі з індывідуальным заданнем (3 вучні)- 5 хвілін.

|  |
| --- |
| **Падкрэсліць граматчную аснову, вызначыць, якой часцінай мовы з’яўляюцца дзейнік і выказнік.**1. Чырвоным пажарам рабін гарыць асенні лес.
2. Лісце зрываецца з дрэў і кладзецца на зямлю.
3. Птушка ўзляцела ў паветра і заспявала.
4. На ўсходзе разгаралася зара.
5. Косця разгледзеў у кустах салаўя.
 |

1. Дапоўніць схему (1 вучань, на адваротным баку дошкі)- 5 хвілін:

па мэце ваказвання

па інтанацыі

 па будове

1. Адначасова (пакуль вучні працуюць з карткамі і на дошцы) правяраем

Пр. 148 + дадатковыя пытанні па правілу.

1. Дадатковае д/з “Кулінарныя традыцыі маёй сям’і” (вучні выконвалі па жаданні).

**ІІІ. Падрыхтоўка да ўспрыняцця новага матэрыялу.**

1. Зварот да эпіграфа на дошцы:

*Беларусь - мая маці і мова, паветра і хлеб.*

*(А. Вялюгін)*

Запісаць сказ у сшыткі, падкрэсліць граматычную аснову.

\* Якое пытанне ставіцца да выказніка?

\* Як вы разумееце выказванне аўтара? Што для вас значаць словы Радзіма, Айчына, Бацькаўшчына? (звярнуць увагу вучняў на правапіс слоў з вялікай літары).

2) пр. 149 (па аднаму вучню каля дошкі).

3) вучні фармулююць правіла.

**ІV. Тлумачэнне новага матэрыялу.**

1. Пр. 150 (размова пра Радзіму).
2. Пр. 151 (2 вучні каля дошкі) + 1 вучань выпісвае словы з *е,ё,ю,я* , якія абазначаюць два гукі (дадатковае заданне).
3. Праца з карткай (у кожнага ляжыць на парце):

|  |
| --- |
| **Пастаўце пасля дзейніка прапушчаны знак прыпынку і растлумачце**Прыпяць прыток Дняпра.Брэсцкая крэпасць сімвал гераізму савецкіх людзей. Гомель абласны цэнтр Беларусі.Прыстаўка частка асновы, што стаіць перад коранем. Алей расліннае масла.  |

Вучні абменьваюцца сшыткамі (узаемаправерка).

**Арфаграфічная хвілінка.**

(1 вучань запісвае на дошцы).

*Рачны, галасы, зеляніна, пясок, цагляны, хлапец, сакрэт, сняжок, леснічоўка, ляснік, зямля, земляроб, весялосць, вясёлы.*

(Узгадваем правіла, на якое падабраны словы).

**Фізкультхвілінка (зрокавы трэнажор на дошцы).**

1. Звярнуць увагу вучняў на новае слоўнікавае слова *“пейзаж”.*
* Што абазначае гэта слова?

 (Пейзаж- жанр выяўленчага мастацтва, у якім асноўным прадметам з’яўляецца прырода).

Тлумачэнне значэння слова праз дэмастрацыю малюнкаў прыроды.

* Скласці і запісаць тры сказы па любым малюнку. Абавязкова ўжыць сказы з працяжнікам паміж дзейнікам і выказнікам (вучні карыстаюцца перакладным слоўнікам).

Зачытваем сказы.

**V. Падагульненне вывучанага. Рэфлексія.**

- Які раздзел мовазнаўства вывучае слова, словазлучэнне і сказ?

- Які раздзел мовазнаўства вывучае пастаноўку знакаў прыпынку ў сказах?

- У якіх выпадках паміж дзейнікам і выказнікам ставіцца працяжнік?

- Прывядзіце прыклады такіх сказаў.

**VІ. Тлумачэнне дамашняга задання.**

§20, пр. 153 (аналізуем умову практыкавання).

**VІІ. Каменціраванае выстаўленне адзнак**